**ГААЛИЙН ТАРИФ, ГААЛИЙН ТАТВАРЫН ТУХАЙ ХУУЛЬД НЭМЭЛТ**

**ОРУУЛАХ ТУХАЙ ХУУЛИЙН ТӨСЛИЙН ЗАРДЛЫН ТООЦОО**

**Улаанбаатар хот 2024 он**

**ГААЛИЙН ТАРИФ, ГААЛИЙН ТАТВАРЫН ТУХАЙ ХУУЛЬД НЭМЭЛТ**

**ОРУУЛАХ ТУХАЙ ХУУЛИЙН ТӨСЛИЙН ЗАРДЛЫН ТООЦОО**

**НЭГ. ЕРӨНХИЙ ЗҮЙЛ**

**Гаалийн тариф, гаалийн татварын тухай хуульд нэмэлт оруулах тухай хуулийн төслийг хэрэгжүүлэхтэй холбогдон гарах зардлыг Монгол Улсын Засгийн газрын 2016 оны 59 дүгээр тогтоолын 4 дүгээр хавсралтаар батлагдсан Хууль тогтоомжийг хэрэгжүүлэхтэй холбогдон гарах зардлын тооцоо хийх аргачлал /цаашид “Аргачлал” гэх/ -ын дагуу тооцлоо.**

**Зардлын тооцоог аргачлалын дагуу тооцохын зорилго нь иргэн, хуулийн этгээд, төрийн байгууллагад үүсэх зардал гарах эсэхийг тооцох, хэрэв зардал үүсэхэээр бол зардлын ачааллыг тооцож, багасгах санал боловсруулахад энэхүү судалгааны зорилго оршино.**

**Аргачлалын 1.5 дахь хэсэгт заасан журмын дагуу Гаалийн тариф, гаалийн татварын тухай хуульд нэмэлт оруулах тухай хуулийн төсөлд төрийн байгууллага, иргэн, хуулийн этгээдэд оногдох зардал байгаа эсэхийг тооцож үзлээ.**

**ХОЁР. ХУУЛИЙН ТӨСӨЛ БАТЛАГДСАНААР ИРГЭН,**

**ХУУЛИЙН ЭТГЭЭДЭД ҮҮСЭХ ЗАРДАЛ**

Оёмол, бүтээгдэхүүний импортын түүхий эд, үндсэн болон туслах материлыг гаалийн татвараас чөлөөлснөөр дээрх барааг импортлодог аж ахуйн нэгж, иргэд импортын гаалийн татвараас чөлөөлөгдөх тул тэдгээрээс зардал гарахгүй буюу төлбөрийн үүрэг үүсэхгүй.

Эргээд хууль батлагдсанаар гаальд мэдүүлэх түүхий эдийн хэмжээ 3-4 дахин өсөх, далд эдийн засгийн нэгээхэн хэсэг ил гарч, оёмол бүтээгдэхүүний нэр төрөл, эргэлт нэмэгдэж, ААНОАТ, ХХОАТ ногдол нэмэгдэнэ.

**ГУРАВ. ТӨРИЙН БАЙГУУЛЛАГА БУЮУ УЛСЫН**

**ТӨСӨВТ ҮҮСЭХ ЗАРДЛЫН ТООЦОО**

Салбарын аж ахуйн нэгжүүд 2021, 2022, 2023 импортын гаалийн татварт 5,504,506,909 төгрөг төлсөн буюу жилд 1.8 тэрбум төгрөг байна. Энэ дүнгээр төсвийн орлого буурах боловч төсөвт төдийлэн дарамт үүсгэхгүй. Хуулийн төсөл батлагдсанаар гаальд мэдүүлэх импортын түүхий эд, үндсэн болон туслах материалын гаальд мэдүүлэх хэмжээ 3-4 дахин өсөж, далд эдийн засаг тодорхой хувиар буурснаар бүтээгдэхүүн үйлдвэрлэл, нэр төрөл, эдийн засгийн эргэлт нэмэгдэж тэр хэмжээгээр үйлдвэрлэгчдийн төлөх аж ахуйн нэгжийн орлогын албан татвар, хувь хүний орлогын албан татвар нэмэгдэж, гаалийн татварын орлого буурсан зөрүүг нөхөх боломжтой.

Хуулийн төсөл батлагдснааар хууль хэрэгжиж эхэлснээс хойш төсвийн орлогын үйлдвэрлэлийн зориулалтаар импортолж байгаа оёмол бүтээгдэхүүний түүхий эд, үндсэн болон туслах материалд ногдуулж буй гаалийн албан татвар улсын төсөвт төвлөрөхгүй. Хууль 2025 оны 1 сарын 1-ний өдрөөс хэрэгжихээр хуулийн төсөлд тусгасан тул Төсвийн тухай хууль, төсөвт ямар нэг өөрчлөлт орохгүй.

Хуулийг хэрэгжүүлэгч гаалийн байгууллагын бүтэц, орон тоо, гаалийн ажилтны ажлын чиг үүрэгт өөрчлөлт орохгүй тул цалингийн зардал гэх мэт зардал шинээр үүсэхгүй.

**ДӨРӨВ. НИЙГЭМ, ЭДИЙН ЗАСАГТ ҮЗҮҮЛЭХ НӨЛӨӨЛӨЛ**

Салбарын хувьд импортыг орлох бүтээгдэхүүн, масс үйлдвэрлэл хөгжиж экспортын чиг баримжаатай бүтээгдэхүүн үйлдвэрлэх бааз суурь хангагдана. Ноос ноолуур, арьс ширэн бүтээгдэхүүнийг нэхмэл сүлжмэл даавуутай хослуулсан орчин үеийн тоног төхөөрөмж, технологи, инновац шингэсэн хувцасны үйлдвэрлэл хөгжиж дэлхийд өрсөлдөх чадвартай үндэсний брэндүүд бий болсноор дотоодод орох валютын урсгал нэмэгдэнэ.